Video: Eksklusief: André Lötter vertel oor ‘Eintlik nogal baie’André Lötter (Foto: Verskaf) Die akteur André Lötter, wat een van die hoofrolle in die nuwe Afrikaanse fliek Eintlik nogal baie vertolk, deel ŉ agter-die-skerms-kykie van dié fliek eksklusief met Maroela Media. Maroela Media was ook Donderdag by die amptelike première van dié romantiese komedie by Emperors Palace in Johannesburg. Eintlik nogal baie vertel die storie van Jay van Niekerk (André Lötter), ŉ aantreklike maar teruggetrokke strokiesboek-animeerder, wat sy lewe deeglik onder beheer het. Alles verander egter wanneer hy vir Ally (Marissa Drummond) ontmoet. Sy is pragtig, vry van gees en op ŉ reis van selfontdekking. Te danke aan omstandighede buite hul beheer word hulle, teen Jay se sin, op ŉ avontuur gedwing. Ongeag hul botsende geaardhede, raak hulle al hoe meer aangetrokke tot mekaar en word dit heeltemal onvermydelik om verlief te raak. Dié fliek is gebaseer op die draaiboek, Ally. Eintlik nogal baie begin op 4 November in teaters draai. Vir meer inligting, besoek die fliek se Facebook-blad.